CELEX: 62009TN0510
Language: sk
Date: 2010-04-12 00:00:00
Title: Vec T-510/09 P: Odvolanie podané 12. apríla 2010 : V proti rozsudku Súdu pre verejnú službu z  21. októbra 2009 vo veci F-33/08, V/Komisia

19.6.2010   
            
            
               SK
            
            
               Úradný vestník Európskej únie
            
            
               C 161/42
            
         
      Odvolanie podané 12. apríla 2010: V proti rozsudku Súdu pre verejnú službu z 21. októbra 2009 vo veci F-33/08, V/Komisia
      (Vec T-510/09 P)
      (2010/C 161/67)
      Jazyk konania: francúzština
      
         Účastníci konania
      
      
         Odvolateľka: V (Brusel, Belgicko) (v zastúpení: E. Boigelot, advokát)
      
         Ďalší účastník odvolacieho konania: Európska komisia
      
         Návrhy odvolateľky
      
      
                  —
               
               
                  určiť, že odvolanie je prípustné a dôvodné, a následne
               
            
                  —
               
               
                  zrušiť rozsudok z 21. októbra 2009 prvého odvolacieho senátu Súdu pre verejnú službu Európskej únie vo veci F-33/08, oznámený žalobcovi 26. októbra 2009, ktorým tento súd zamieta ako nedôvodnú žalobu, ktorou žalobkyňa navrhuje vyhlásenie neplatnosti rozhodnutia z 15. mája 2007, ktorým ho Komisia informovala, že nespĺňa podmienky fyzickej spôsobilosti vyžadované na plnenie úloh a uloženie povinnosti nahradiť škodu Komisiou, ktorá mu údajne vznikla,
               
            
                  —
               
               
                  vyhovieť návrhom žalobkyne podaným na Súd pre verejnú službu Európskej únie,
               
            
                  —
               
               
                  zaviazať ďalšieho účastníka odvolacieho konania na náhradu trov konania v obidvoch stupňoch.
               
            
         Odvolacie dôvody a hlavné tvrdenia
      
      Odvolateľka sa týmto odvolaním domáha zrušenia rozsudku Súdu pre verejnú službu (SVS) z 21. októbra 2009 vydaného vo veci V/Komisia, F-33/08, ktorým bola zamietnutá žaloba o neplatnosť rozhodnutia Komisie nezamestnať žalobkyňu z dôvodu, že nespĺňa podmienky fyzickej spôsobilosti vyžadované na plnenie úloh, ako aj návrh na náhradu škody.
      Odvolateľka na podporu svojho odvolania uvádza tri dôvody vychádzajúce z nesprávneho právneho posúdenia, zo skreslenia dôkazov v spise, ako aj z nesprávneho a nedostatočného odôvodnenia.
      Po prvé odvolateľka spochybňuje vyhlásený rozsudok z toho dôvodu, že Súd pre verejnú službu sa domnieval, že nebolo preukázané, že nezrovnalosť vedúca k zásahu doktora K. ovplyvnila akty v spise, ktoré viedli k prijatiu napadnutého rozhodnutia.
      Po druhé odvolateľka uvádza, že Súd pre verejnú službu porušil povinnosť zachovávať lekárske tajomstvo, ako aj právo pacienta, hoci aj oprávnene, na zachovávanie tohoto tajomstva v rozsahu, v ktorom sa domnieval, že mu uplatnenie tejto zásady odvolateľkou bráni vo výkone prieskumu legality posudku o nespôsobilosti vydaného lekárskou komisiou.
      Po tretie sa odvolateľka domnieva, že boli nesprávne závery Súdu pre verejnú službu týkajúce sa nedostatku odôvodnenia, pokiaľ ide o posúdenie tvrdenia vychádzajúceho z neexistencie zápisu predsedu lekárskej komisie do zoznamu Belgickej lekárskej komory.